stanford-oval/wikipedia huggingface dataset:
העבריים השחורים
פולחן ואמונות

רוב הקבוצות נוקטות בקיום מנהגים נוצריים ויהודיים זה לצד זה, ולצד מסורות נוספות כמו טבעונות. חלקם מזהים את תושבי האי האיטי כ"בני שבט לוי", ואת העמים הילידים של אמריקה כחלק מ"אחיהם שבטי ישראל", ככל הנראה בהתבססות על הנצרות המורמונית וכי עמים שונים מהעולם החדש (שנוצרו בעיקר מהגירה מאירופה) הם חלק נוסף מהשבטים הישראליים, למשל שתושבי ארגנטינה וצ'ילה הם "בני שבט נפתלי".
חוץ מהמועדים הנזכרים במקרא, חלקם חוגגים גם שני חגים נוספים. האחד באמצע מאי, המציין את יציאתה של קבוצה מסוימת מתוכם אל ליבריה שבאפריקה. השני בסוף פברואר ומציין חיזוק הנתינה והאחדות בתוך הקהילה. חלק מבני הקהילה צמים בכל שבת, והם מסבירים כי למדו זאת ממצוות השמיטה, שעל פיה נחה אדמת הארץ אחת לשבע שנים.
בשנת 2019 התרחשו שני אירועים אלימים שיוחסו לחברים קיצוניים בתנועה: פיגוע הירי בג'רזי סיטי ופיגוע הדקירה במונסי. הנהגת התנועה והקהילה הרחבה גינו בחריפות אירועים אלה והדגישו כי הם מנוגדים לערכי התנועה.
ראו גם

קייפרס פוניי
העבריים מדימונה
אנטישמיות בארצות הברית
הערות שוליים

↑  Grace Hauck, Jersey City shooting: Who are the Black Hebrew Israelites?, USA TODAY (באנגלית אמריקאית)
↑  "Black Hebrew Israelites". ADL. נבדק ב-2024-01-14.
↑  "Obama's Rabbi". The New York Times (באנגלית אמריקאית). 2009-04-03. נבדק ב-2024-01-14.
↑  Landing, James E. (2003). "Black Judaism: Story of an American Movement". The Journal of American History. 90 (1): 175–176. doi:10.2307/3659792.
↑  Racist Black Hebrew Israelites Becoming More Militant, Southern Poverty Law Center (באנגלית)
↑  JTA, Black Hebrew Israelite leader condemns 'heinous' Jersey City shooting, www.timesofisrael.com (באנגלית אמריקאית)
| --- | --- |
בקרת זהויות :  NLI: 987007563760705171
מרסל ריס

| --- | --- |

 לידה:  16 בנובמבר 1886 גיור, הונגריה 
 פטירה:  4 בספטמבר 1969 (בגיל 82) לונד, שוודיה 
 ענף מדעי:  אנליזה מתמטית, אנליזה פונקציונלית 
 מקום קבורה:  בית הקברות נורה 
 מקום לימודים:  אוניברסיטת אטווש לוראנד (1907) 
 מנחה לדוקטורט:  ליפוט פייר 
 מוסדות:  אוניברסיטת לונד (1926–1952)  אוניברסיטת סטוקהולם (1911–1926)  אוניברסיטת מרילנד (1957–1958) 
 תלמידי דוקטורט:  הרלד קרמר, Einar Hille, לארס הרמנדר, Lars Gårding, Otto Frostman, Ragnar Berwald 
 צאצאים:  Margit Ingrid Riesz-Pleijel 
 
מרסל ריס (בהונגרית: Riesz Marcell, גיור, 16 בנובמבר 1886 – לונד, 4 בספטמבר 1969) היה מתמטיקאי הונגרי-יהודי, פרופסור באוניברסיטה, אחיו הצעיר של המתמטיקאי פרידיש ריס. מרסל ריס ידוע בעבודתו על שיטות סיכומיות, בתורת הפוטנציאל (חלק מהפונקציות הרמוניות) וחלקים אחרים של אנליזה מתמטית, בתורת המספרים, במשוואות דיפרנציאליות חלקיות ובאלגברה של קליפורד (אנ'). את רוב חייו בילה בשוודיה בעיר לונד.
ביוגרפיה

נולד בעיר גיור שבאימפריה האוסטרו-הונגרית (כיום בהונגריה). אחיו היה פרידיש ריס, מתמטיקאי בעל שם עולמי. את הדוקטורט סיים בהנחית ליפוט פייר באוניברסיטת בודפשט. בהזמנתו של גוסטה מיטג-לפלר עבר לשוודיה בשנת 1911. מ-1911 עד 1925 לימד באוניברסיטת סטוקהולם. בשנים 1926–1952 היה פרופסור באוניברסיטת לונד. הוא בילה עשר שנים באוניברסיטאות בארצות הברית לאחר פרישתו. הוא שב ללונד בשנת 1962 ונפטר שם בשנת 1969. בשנת 1936 נבחר כחבר האקדמיה המלכותית השוודית למדעים.
עבודתו

כסטודנט של ליפוט פייר בבודפשט עסק מרסל ריס בסדרות טריגונומטריות:
על פי אחת התוצאות אם
ואם ליבת (או גרעין) פייר (במתמטיקה, ליבת פייר הוא ליבת סיכום המשמש לבטא את האפקט של סיכום צ'זארו על טור פורייה. זו ליבה לא שלילית, המולידה זהות משוערת) מתקרבות לאפס, אז כל an ו-bn שווים לאפס.
בין התוצאות שמתקבלות בשיטות הסיכום של סדרות טריגונומטריות כוללות הכללה של משפט פייר על צ'זארו - אמצעי סדר שרירותי. הוא גם עסק בסיכום קווי החזקה וסדרות דריכילה, והיה מחבר משותף של ספר על סדרות דריכילה (Hardy & Riesz 1915).
בשנת 1916 הציג ריס את נוסחת האינטרפולציה של ריס לפולינומים טריגונומטריים, שבעזרתם יכול היה לספק הוכחה חדשה לאי שוויון ברנשטיין.
הוא הציג גם את פונקציית ריס: ריס (x) והוכיח כי השערת רימן שקולה ל:
ריס (x) = O (x e ), כאשר x → ∞ עבור כל e> 1/4.
יחד עם אחיו הוכיח טענה שנודעה מאז כ"משפט האחים ריס".
שיטות האנליזה הפונקציונלית

בשנות ה-20 של המאה ה-20 השתמש ריס בשיטות אנליזה פונקציונלית בעבודות האנליזה שלו. בשנות העשרים המוקדמות עסק בבעיית המומנט (Moment problem), בגישת תורת האופרטורים, המוכיחה את המשפט הרחב של ריס (שהקדימה את משפט האן-בנך שדומה לו מאוד).
בהמשך המציא משפט אינטרפולציה כדי להראות כי התמרת הילברט היא אופרטור ליניארי חסום LP. משפט האינטרפולציה הוכלל על ידי תלמידו, אולוף תורין, ומכונה כיום "משפט ריס-תורין".
ללא קשר לאנדריי קולמוגורוב, גם הוא מצא את מצב הקומפקטיות של מה שמכונה קריטריון הקומפקטיות של קולמוגורוב-ריס ב-LP.
מחקרים שונים במתמטיקה

לאחר 1930 החל להתעניין בתורת הפוטנציאל ובתיאורית המשוואות הדיפרנציאליות החלקיות. הוא השתמש במה שמכונה "פוטנציאלים כלליים", הכללות אינטגרל רימן-ליוביל. ריס המציא את פוטנציאל ריס, שהוא הכללה של אינטגרל רימן-ליוביל ליותר מממד אחד.
בשנות הארבעים והחמישים עבד ריס על אלגברות קליפורד. הערות ההרצאה שלו משנת 1958, שהגרסה המלאה שלה לא פורסמה עד 1993, הם, לדברי הפיזיקאי דייוויד הסטנס, "התנעת הלידה מחדש" של אלגברות קליפורד.
עם תלמידיו קלדוקטורט בסטוקהולם נמנו הארלד קרמיר, איינאר קרל היל. בלונד הנחה ריס את אוטו פרוסטמן, לארס הרמנדר ואולוף תורין.
פרסומים

Hardy, G. H.; Riesz, M. (1915). The general theory of Dirichlet's series. Cambridge University Press. JFM 45.0387.03.
Riesz, Marcel (1988). Collected papers. Berlin, New York: Springer-Verlag. ISBN 978-3-540-18115-6. MR 0962287.
Riesz, Marcel (1993) [1958]. Clifford numbers and spinors. Fundamental Theories of Physics. Vol. 54. Dordrecht: Kluwer Academic Publishers Group. ISBN 978-0-7923-2299-3. MR 1247961.
הערות שוליים

1 2 3  Gårding, Lars (1970), "Marcel Riesz in memoriam", Acta Mathematica, 124: x–xi, doi:10.1007/BF02394565, ISSN 0001-5962, MR 0256837
↑  Horváth, Jean (1982). "L'œuvre mathématique de Marcel Riesz. I [The mathematical work of Marcel Riesz. I]". Proceedings of the Seminar on the History of Mathematics (בצרפתית). p. 83–121. MR 0651728.
↑  Theorem III.5.1 in Zygmund, Antoni (1968). Trigonometric series (2nd ed.). Cambridge University Press (פורסם ב-1988). ISBN 978-0-521-35885-9. MR 0933759.
↑  §14.32 in Titchmarsh, E. C. (1986). The theory of the Riemann zeta-function (Second ed.). New York: The Clarendon Press, Oxford University Press. ISBN 0-19-853369-1. MR 0882550.
↑  Kjeldsen, Tinne Hoff (1993). "The early history of the moment problem". Historia Math. 20 (1): 19–44. doi:10.1006/hmat.1993.1004. MR 1205676.
↑  Peetre, Jaak (1988). "Function spaces and applications (Lund, 1986)". Springer. Lecture Notes in Math. Berlin. 1302: 1–10. doi:10.1007/BFb0078859. MR 0942253.
↑  Peetre, Jaak (1988). "Function spaces and applications (Lund, 1986)". Springer. Lecture Notes in Math. Berlin. 1302: 1–10. doi:10.1007/BFb0078859. MR 0942253.
| --- | --- |
בקרת זהויות :  NLI: 987007578637305171  BnF: cb123008919 (data)  GND: 118840711  ISNI: 0000 0001 0924 3912  LCCN: n87124622  MGP: 7489  NKC: jx20050712007  NTA: 073765813  SELIBR: 226861  SUDOC: 03187584X  VIAF: 91748906   WorldCat (עם VIAF): 91748906
סמי הכבאי

| --- | --- |

לוגו הסדרה בעברית
 סוגה:  סטופ מושן / ילדים
 יוצרים:  רוב לי דייב ג'ינג'ל דייב ג'ונס
 כותבים:  ניה קיידיוג (עונות 1–4) דייב אינגהאם (עונה 5 והלאה)
 בימוי:  ג'ון ווקר (עונות 1–4) ג'רי היברט (עונות 5–6)
 מנחים:  ג'ון אלדרטון (עונות 1–4)
 מדבבים:  ג'ון אלדרטון (עונות 1–4) ג'ון ספארקס (עונה 5) דייוויד קארלינג (עונה 6 ואילך) סו דאגלס (עונה 6 ואילך) טגווין טאקר (עונה 6 ואילך)
 מדבבים בעברית:  ניר רון, יהויכין פרידלנדר, אלברט כהן, עפרון אטקין, נטלי פיק, יורם יוספסברג, מולי שולמן,  עידו רבי, איתי לוי, נוף נתנזון, אדם טביב, איריס זינגר, שרית וינו אלעד, לירון לב, שי זורניצר, שרון כהן, הדר שחף-מעיין, נטע שפיגלמן, מאיה מיטלפונקט, אמנון וולף, הילה מערבי, רונה בקרמן, גל סרי, גדי לוי, אסף בליקוב
 פסקול:  ג'ון קרוס בן הנגהן לן לוהוסון (עונות 1–4) סטיבן קינמן (עונה 5 והלאה)
 ארץ מקור:  בריטניה בריטניה
 מקום התרחשות:  ויילס 
 מספר עונות:  14
 מספר פרקים:  265
 הפקה
 מפיקים בפועל:  לן פרמפטון ג'ון ווקר
 חברת הפקה:  Bumper Films סיריול הפקות היט אנטרטיינמנט
 הפצה:  מאטל 
 עורכים:  ריצ'רד ברדליי
 אורך פרק:  פרק רגיל: כ-10 דקות פרק מיוחד: כ-20 דקות סרט: כשעה
 שידור
 רשת שידור:  S4C 
 רשת שידור בישראל:  ערוץ הופ! מכאן 33 (בדיבוב לערבית)
 תקופת שידור מקורית:  17 בנובמבר 1987 – הווה
 קישורים חיצוניים
 דף התוכנית ב-IMDb
 
סמי הכבאי (בוולשית: Sam Tân, באנגלית: Fireman Sam; "סם הכבאי") היא סדרת טלוויזיה מונפשת בריטית לילדים, שהופקה במקור בשנות השמונים והתשעים בעבור רשת S4C הוולשית. הסדרה עוסקת בקורותיו של כבאי בשם סמי (במקור סם), ובמשימות והפעילויות אשר הוא מבצע. הסדרה מציגה רעיונות בתחום הבטיחות ומניעת שרפות המונגשים לקהל הצעיר. תחת המותג "סמי הכבאי" הופקו שלוש סדרות: הראשונה בין 1985 ו-1994, השנייה בין 2003 ו-2005 והשלישית החל מ-2008 (סמי הכבאי צוות-הצלה).
עלילה

סמי הוא כבאי מצטיין העובד בתחנת הכיבוי של פונטיפנדי (Pontypandy). בכל פרק נקלעת אחת מהדמויות לצרה או יוצרת אותה, לעיתים בטעות ולעיתים בכוונה תחילה. הדמויות המקורבות לנפגע או הרואות את המתרחש, מתקשרות בטלפון הנייד האישי שלהן. השיחה מועברת בתחנת הכיבוי למערכת הממוחשבת שלה מתחנת הכיבוי יוצאים רכבי הכיבוי וההצלה, כאשר על סיפונם סמי וחבריו אלביס ופני אלי וארנולד כאשר הצוות משתנה מפעם לפעם.
דמויות > צוות כיבוי

סמי ג'ונס (Sam Jones) – הדמות הראשית בסדרה, דודם של שרה וג'יימס. חלם בילדותו על קריירת הכבאות. בסדרות הראשונות בבעלותו של סמי גינה גדולה, בה הוא מתרכז בהמצאת המצאות שונות. הכבאי המצטיין בתחנה ומועמד להחליף את מפקד התחנה.
אלביס קרידלינגטון (Elvis Cridlington) – חברו השלומיאל של סמי. בעונות הראשונות תפקד בתחנת הכיבוי כשף, אך מאוחר יותר הפך לכבאי מן השורה. משמש כיד ימינו של סמי אך סופג ביקורת קשה ממפקד התחנה. נקרא על שמו של אלביס פרסלי ועוצב בהשראתו.
מפקד התחנה סטיל (Station Officer Steele) – מפקד תחנת הכיבוי של פונטיפנדי. בעל שפם עבה וגבות עבות. במהלך הסדרות הזדקן ושפמו הלבין לגמרי. תוקפני בייחוד בעונות הראשונות, בהן מגיב בעצבנות במשפט "עכשיו מי צריך שירות כיבוי!" בכל קריאת חירום. נוהגים להתייחס אליו כ"מפקד התחנה" או "המפקד סטיל". בעונה השישית מתגלה רגישותו ופחדיו. נקרא "ויקטור" בדיבוב העברי הראשון (שהוא גם שמו הפרטי).
פני מוריס (Penny Morris) (החל מעונה 2) – הכבאית הראשונה מהמין הנשי. רגישה, עדינה וסבלנית. משמשת כרכזת הספורט של התחנה. בסדרות הראשונות היה שיערה ג'ינג'י ושזור בצמה, אבל קוצר החל מהעונה החמישית, ובעונה ה-12 שיערה התארך ונאסף בתור צמה שנית. נקראה "יפה" בדיבוב העברי הראשון.
יענקל'ה אוונס (Trevor Evans) – נהג האוטובוס של פונטיפנדי ממוצא הודי (תימני בדיבוב העברי)[דרוש מקור], בסדרות הראשונות היה גם כבאי מחליף בתחנה, והכבאי היחיד שלא עבר את הכשרת הכבאות ולכן זקוק לצוות כמעט בכל רגע נתון. החל מהעונה החמישית חזר להיות נהג אוטובוס בלבד.
בסרט "גבורי הסופה" הצטרפו לצוות הכיבוי שני כבאים צעירים שסיימו ראשונים את לימודי הכבאות ב"אקדמיית ניוטאון": ארנולד מק'קינלי ואלי פיליפס.
ארנולד מק'קינלי_ כבאי צעיר שסיים קורס כבאות באקדמיית ניוטאון. מהסרט גיבורי הסופה
דמויות > אנשי העיר

אדלה פרייס (Dilys Price) – אימו החד־הורית של אדם. בעלת חנות מצליחה בפונטיפנדי. מאמינה באמונות תפלות מסוגים שונים. מאוהבת ביענק'לה. בעונות הראשונות הופיעה עם מסלסלי שיער ורשת לשיער ובעונות המאוחרות הרכיבה משקפיים ושיערה נהיה קצר. כמו כן, הייתה לעיתים קצת ביקורתית.
מייק פלאד (Mike Flood) (מעונה 5) – אביה של מנדי. בא מהאיים הקריביים. שרברב וטכנאי.
הלן מלקולם פלאד (Helen Flood) (מעונה 5) – אמה של מנדי. באה מהאיים הקריביים (בדיבוב העברי מאתיופיה). רופאה. אחותו של ויליאמס.
טום תומאס (Tom Thomas) (מעונה 5) – מפקד שירותי ההצלה של פונטיפנדי וטייס מסוק.
צ'רלי ג'ונס (Charlie Jones) (מעונה 6) – אחיו של סמי ואביהם של התאומים ג'יימס ושרה. דייג.
ברונווין ג'ונס (Bronwyn Jones) (מעונה 6) – אימם של התאומים. בעלת בית הקפה של בלה לזניה, אותו שילבה עם חנות דגים, וכך יצרה את "קפה מלא בדגים". בגרסה העברית נקראת ברונווין "בלה" כמו בלה לזניה מהסדרות הקודמות.
מפקד התחנה צ'יף בויס (Chief Fire Officer Horatio Boyce) (מהסרט "האש הגדולה בפונטי פנדי") – חברו של מפקד התחנה סטיל, הגיע מהעיר ניוטאון כדי להעניק מדליה לכבאי המצטיין, למד יחד עם סטיל כבאות.
גארת' גריפיתס (Gareth Griffiths) (מעונה 8) – נהג הרכבת של פונטיפנדי, אביה של ברונווין.
מוס רוברטס (Moose Roberts) (מעונה 8) – מטפס הרים קנדי ומדריך אתגרים.
גב' צ'ן (Mrs Chen) (מעונה 8) – אשה עם עיניים מלוכסנות (לכאורה אסייתית).
בן הופר (Ben Hooper) (מעונה 9) – שומר החופים של פונטיפנדי.
ג'ו ספארקס (Joe Sparkes) (מעונה 9) – יזם וממציא של חידושים טכנולוגיים, שתמיד יש בהם תקלות.
ליזי ספארקס (Lizzie Sparkes) (מעונה 9) – אשתו של ג'ו. וטרינרית.
ווילאמס מלקולם () (מעונה 12) – רב-סמל במשטרה שעובד בפונטי פנטי. אחיה של הלן ודוד של מנדי.
אנני מוריס (Annie Morris) (מעונה 15) – בת הדודה של פני חוואית.
דמויות > ילדים ונערים

ג'יימס ושרה ג'ונס (Sarah and James Jones) (בדיבוב העברי הראשון: בן ועדנה ג'ונס) – תאומים המתבגרים במהלך הסדרה. אחייניו של סמי, שהיה אחראי עליהם במשך הסדרות הראשונות.
אדם פרייס (Norman Stanley Price) – בנה השובב של אדלה. מעולל מעשי קונדס בכל רחבי העיר. בעונה 5 עבר שינוי מקיף שכלל תלבושת חדשה, וחלק מאופיו השתנה. האחראי לרוב הבעיות והאסונות בפונטיפנדי. בעונות הראשונות עבד כנער עיתונים.
מנדי פלאד (Mandy Flood) (מעונה 5) – בתם של הלן ומייק. חברתם של התאומים, ולעיתים נסחפת למזימותיו של אדם. שיערה בהתחלה היה אסוף לזוג קוקיות ובהמשך היה שיערה במין תסרוקת קוצים.
דניאל פרייס (Derek Price) (מעונה 6) – בן דודו של אדם. תעלולן כמו דודנו. בפרק הבכורה שלו אדם חשב שהוא מתנהג למופת גם בביתו מכיוון שהוא התנהג בנימוס ליד אימו וחבריו.
לילי צ'ן (Lily Chen) (מעונה 8) – בתה של גב' צ'ן. מחבבת את אדם.
חנה ספארקס (Hannah Sparkes) (מעונה 9) – בתם של ג'ו וליזי. מתניידת עם כיסא גלגלים.
פיטר (Peter) (עונה 14, פרק 10) – ילד הרפתקאות בכיתה של חנה.
דמויות > בעלי חיים

רקסי (Radar) (מעונה 6) – כלב ההצלה של תחנת הכבוי ממין דלמטי.
רוזה (Rosa) (עונות 1–5) – החתולה של בלה לזניה, שונתה לחתול זכר בשם אריה.
אריה (Lion) (מעונה 6) – החתול של ברונווין.
וולי (Woolly) (מעונה 6) – כבשה ואימו של טלטל. שמשה בעונה 5 ככבשת המחמד של אדם.
טלטל (Lambykins) (מעונה 5) – טלה ובנה של וולי, אדם טיפל בו בעונה 5.
דאסטי (Dusty) (מעונה 5) – כלב שובב בצבע חום.
ניפר (Nipper) (מעונה 6) – הכלב של אחותה של ברונווין ג'ונס.
ויקטור () (עונה 8) – שרקן אותו סמי העניק לשרה וג'יימס, את שמו העניק לו אלביס בשל דמיונו למפקד התחנה ויקטור סטיל.
שאדו () (עונה 13) – הכלב של ווילאמס מלקולם.
דמויות > כלי תחבורה

יופיטר (Jupiter) – הכבאית המאובזרת של פונטי פנדי, מופיעה מאז העונה הראשונה, כאשר במהלך הסדרות עברה שינויים קלים. בארוניה מאגר מים גדול, ממנו מכבה הצוות שרפות. הנהג של יופיטר הוא סמי, כאשר לעיתים מוחלף בפני או באלביס. שמה ניתן לה עקב היותה הכבאית הגדולה ביותר, כמו כוכב הלכת יופיטר (צדק), הגדול ביותר במערכת השמש. בעונה 15 עברה שדרוג שכולל מנוע חשמלי תותחי מיים ועוד.
טנדר הכיבוי () (עונות 2–4) – רכבה הראשון של פני. ברכב ארונות ספורים ומטף כיבוי, אך למרות הכל מונע בשישה גלגלים. חנה בדרך כלל מול הכניסה לבית הכיבוי.
ונוס 1 () (מעונה 5) – רכבה השני של פני. רכב זה מאובזר הרבה יותר מקדמו, ועקב זאת הוחלט להרחיב את חניית התחנה כדי לפנות מקום לוונוס. בגבו מכל מים ענק. שמו ניתן לו עקב כוכב הלכת ונוס (נוגה), הקטן יותר מיופיטר, כפי שוונוס קטן מיופיטר הכבאית.
טרקטורון () (מרקורי, מעונה 5) – לעיתים, נוהג סמי בשטחים לא סלולים על טרקטורון.
אוטובוס ההסעות של יענקל'ה אוונס (Trevor's Bus) – אוטובוס הסעות לבן ועליו פס ירוק ופס אדום המשמש מקור התחבורה הציבורית של פונטיפנדי. לרכב היסטוריה של תקלות. בעונות 1–5 היה הרכב דגם פורד טרנזיט משנת 1975, אך עקב המעבר לאנימציה שונה דגם הרכב לטרנזיט 1996.
רכב התיקונים של מייק פלאד (Mike's Van) (מעונה 5) – הרכב בו משתמש מייק פלאד. ואן מתוצרת פולקסווגן.
האמבולנס של הלן פלאד (Helen Flood's Car) (מעונה 5) – האמבולנס בו עובדת הלן פלאד.
נפטון (Neptune) (מעונה 6) – סירת ההצלה של שירותי הכבאות. נהגי נפטון הוא סמי ופני.
טנדר ההצלה של טום תומאס () (מעונה 5) – רכב שטח בו משתמש תומאס. ככל הנראה מיצובישי פג'רו.
ואלאבי 1 (Wallaby 1) (מעונה 5) – המסוק המאובזר בו משתמש טום תומאס.
סירת הדיג של צ'ארלי ג'ונס () (מעונה 6) – סירה צנועה המאובזרת בכל הדרוש לדיג.
בסי () (מעונה 8) – כבאית מסילתית המיועדת לכיבוי אש בקרבת פסי הרכבת המשתרעים בשיפולי הרי פונטיפנדי. מפקד התחנה סטיל מוצא את בסי במקרה ומתחיל במסע שיפוץ והחזרה לכשירות של הרכב.
הרכבת של פונטי פנדי () (מעונה 8).
שבתאי () (מעונה 8) – כלי טיס ללא טייס המסוגל לזהות עצמים הפולטים חום. בסרט "סמי הכבאי והגיבור המסתורי" נבנה לו תא בתוך ונוס 2.
טיטאן () (מעונה 9) – סירת כיבוי.
ג'וּנו (Juno) (מעונה 9) – אופנוע ים.
הידרה () (מהסרט "גיבורי הסופה") – רכב אמפיבי שיכול לנוע בשטח ובמים.
פניקס (Phoenix) (מעונה 10) – רכב הצלת בעלי חיים.
ואלאבי 2 (Wallaby 2) (מהסרט "תעלומה מהחלל") – גרסה מתקדמת של המסוק של טום תומאס.
האמבולנס של מרכז ההצלה () (מהסרט "תעלומה מהחלל") – אמבולנס שבו הלן פלאד משתמשת על מנת להציל חיות תקועות בהרים.
ונוס 2 () (מהסרט "סמי הכבאי והגיבור המסתורי") – גרסה משודרגת של ונוס שאלביס וארנולד עשו. נקראה בתחילה "סמימוביל".
רחפת (Hovercraft) (עונה 13) – המכונית שנוהגת אלי.
התאמה לגרסה העברית

בערוץ הופ! נטען כי חלק משמות הדמויות המקוריים היו לועזיים מדי, כגון טרבור ונורמן, ולכן הותאמו לגרסה העברית. "סם" הפך ל"סמי", "טרבור" ל"יענק'לה", "דיליס" ל"אדלה" ו"נורמן" ל"אדם". עם זאת, לימים שונו שמותיהן של דמויות מסוימות בחזרה, כגון שרה וג'יימס (במקום עדנה ובן), סטיל (במקום ויקטור) ופני (במקום יפה).
שידור הסדרה

| עונה | עונה | פרקים | פרקים | שודרה לראשונה (בריטניה)> הפרק הראשון | שודרה לראשונה (בריטניה)> הפרק האחרון |
| --- | --- | --- | --- | --- | --- |
|  | 1 | 8 | 8 | 17 בנובמבר 1987 | 10 בדצמבר 1987 |
|  | 2 | 8 | 8 | 1 בספטמבר 1988 | 22 בדצמבר 1988 |
|  | 3 | 9 | 9 | 15 באוקטובר 1990 | 10 בדצמבר 1990 |
|  | 4 | 8 | 8 | 25 באוקטובר 1994 | 17 בנובמבר 1994 |
|  | 5 | 26 | 26 | 4 באפריל 2005 | 29 באפריל 2005 |
|  | 6 | 26 | 26 | 11 בפברואר 2008 | 17 במרץ 2008 |
|  | 7 | 20 | 20 | 11 בנובמבר 2008 | 16 בדצמבר 2008 |
|  | 8 | 24 | 24 | 3 במרץ 2012 | 10 בנובמבר 2012 |
|  | 9 | 25 | 25 | 5 באפריל 2014 | 20 בספטמבר 2014 |
|  | 10 | 24 | 24 | 15 בפברואר 2016 | 26 באוגוסט 2016 |
|  | 11 | 13 | 13 | 18 בנובמבר 2017 | 9 במאי 2018 |
|  | 12 | 13 | 13 | 26 באוקטובר 2020 | 9 בדצמבר 2020 |
|  | 13 | 26 | 26 | 4 באוקטובר 2021 | 5 בנובמבר 2021 |
|  | 14 | 26 | 26 | 5 בינואר 2023 | 30 במאי 2023 |
העונות בסדרת הטלוויזיה

|  | עונות | רקע העונות |
| --- | --- | --- |
|  | 1–4 | עונות אלו צולמו במשך הזמן שבין 1985 עד 1994 והופקו על ידי BBC. בעונות אלה הדמויות היו עשויות מבד שהונפשו בטכניקת סטופ מושן. פיותיהן של הדמויות לא זזו. ג'ון אלדרטון דיבב את כל הדמויות. לכל אחת מהעונות צולמו 8 עד 9 פרקים. האנימציה המוגבלת באותן השנים אפשרה את האפקטים הבאים שישמשו מים או אש: אש הייתה נייר גזור וצהוב, והמים היו בעצם ניילון אשר התפזר בצורה מדויקת לאחר מכן בעריכה ונתן הרגשה של מים. בעונות אלו מדי הכבאים היו בצבעי שחור וצהוב, ושאר הדמויות היו לבושות בלבוש צנוע. העונות דובבו לעברית בשנת 2001. פרקי עונה 1 (לא לפי הסדר): יענקלה מתאמן, במחנה, ערכה לכימיה, סמי הממציא הגדול, סרט עם סמי, המון צרות, יום של טריקים, מכונה של תזמורת, הטבעת האבודה, החתול האבוד (כך תורגם לעברית שם הפרק. אבל למעשה היה צריך לכתוב ה"חתולה האבודה" כי רוזה היא נקבה), העפיפון, בנטלי הרובוט, גנבים בפונדי פנדי, חמים וטעים, אבודים בערפל, איפה הכסף, האוצר ואיפה הגלגל? פרקי עונה 2 (חלק מפרקי עונה 2, לא לפי הסדר): אדלה שוכחת הכול, כללי בטיחות, במכרה הישן. עסקי שלג הוא פרק ששודר בשפת המקור בשני חלקים בשם "Snow Business" וככל הנראה, לא שודר בטלוויזיה הישראלית. פרקי עונה 4 (חלק מפרקי עונה 4, לא לפי הסדר):מכירה בזאר, צרות לסמי, עשירה ומפורסמת, כאילו תאונה, מבצע ההצלה במחצבה, כבאית מעופפת, הגיע זמן פרישה וכמו ברומא. |
|  | 5 | 1 באפריל 2004. הפקות הסדרה נמכרו לחברת "סיריול הפקות" (Siriol Productions) הידועים גם בשם CALON TV. החברה החדשה החליפה את בובות הבד בבובות פלסטיק, אשר יכלו להזיז את פיותיהם במהלך דיאלוגים. כמו כן בעונה זו נוספו הטלפונים הניידים ודמויות רבות חדשות. מדי הכבאים בעונה זו היו בצבעי כחול וצהוב. האש והמים בעונה זו הוכנסו כאנימציה ממוחשבת לאחר העריכה בלבד. העונה דובבה לעברית בשנת 2006. |
|  | 6–15 | העונות החדשות (עונות 6 ואילך, מאז 2008) מופקות על ידי היט אנטרטיינמנט, בעלי הזכויות על הסדרות "בוב הבנאי", "תומס הקטר וחברים" ועוד. בעונות אלו הוחלט להיפטר מן הבובות ומן הסטים המתיישנים ולהחליפן באנימציית מחשב בלבד. כמו כן, הוצגה פונטיפנדי כעיירת חוף קטנה בבריטניה, בניגוד לעונות הקודמות, בהן הוצגה כעיירה בין לונדון לבין שטח ויילס. עונות 6-‏12 דובבו לעברית בין השנים 2008 ל-2020. |
הסרטים

בנוסף לסדרות הופקו גם חמישה סרטים (באורך של כשעה), כאשר בארץ הראשון שודר בטלוויזיה ואילו השאר הוקרנו בקולנוע:
|  | שם הסרט | תאריך הפצה | פרטים על הסרט |
| --- | --- | --- | --- |
|  | "האש הגדולה בפונטי פנדי" (The Great Fire of Pontypandy) | ‏2010 | ההרפתקאות בעיירה כששרפה גדולה מאיימת לכלותה. יצא בין העונות השביעית והשמינית. |
|  | "גיבורי הסופה" (Heroes of the Storm | 2014 | הכבאים עוברים לתחנה חדשה והעיירה מתמודדת מול סופה גדולה, לצד הרפתקאות רבות נוספות. יצא בין העונות התשיעית והעשירית. |
|  | "תעלומה מהחלל" (Alien Alert) | ‏2017 | מנחה תוכנית חייזרים מגיע לפונטי פנדי, וכל תושבי העיירה מחפשים אחרי חייזר משוטט. יצא בין העונות העשירית והאחת עשרה. |
|  | "האקשן מתחיל" (Set for Action) | ‏2018 | מכלית דלק בוערת שיצאה משליטה ממהרת לכיוון פונטיפנדי. מנדי ושרה מצלמות את פעולת החילוץ של סמי עבור אתר אינטרנט חדש בשם "פונטיפנדי פלאנט אונליין", והסרטון הופך ויראלי. במאי קולנוע בשם דון סלדג'האמר (דון שפיצהאמר בדיבוב העברי) רואה את הסרטון ורוצה שסמי יככב בסרטו החדש. יצא בין העונות האחת עשרה והשתים עשרה. |
|  | "סמי הכבאי והגיבור המסתורי" (Norman Price and the Mystery in the Sky) | ‏2020 | איש מסתורי מגיע להציל את העיירה. סמי והשוטר מלקולם חוקרים את הפרשה בעקבות מקרים רבים של מצבי חירום. כמו כן נפתחת בעיירה מפקדת משטרה חדשנית. יצא אחרי העונה השתים עשרה. |
אלכסנדר ספסיבצב

| --- | --- |
אין תמונה חופשית
 לידה:  1 במרץ 1970 (בן 54) נובוקוזנצק, ברה"מ 
 מדינה:  רוסיה, ברית המועצות 
 תקופת הפעילות:  מאי 1991 – אוקטובר 1996 (כ־5 שנים) 
 
אלכסנדר ניקולייביץ' ספסיבצב (ברוסית: Александр Николаевич Спесивцев; נולד ב-1 במרץ 1970) הוא רוצח סדרתי פדופיל, סדיסט וקניבל רוסי. מחודש פברואר 1991 ועד ספטמבר 1996, אנס, עינה, הרג ואכל נשים וילדים. הואשם תחילה ב-19 מקרי רצח, אך מתוכם הוכחו ארבעה מקרים. מספרם המדויק של קורבנותיו אינו ידוע, אך על פי הערכות מסוימות עשוי להגיע עד 82 בני אדם. הפשעים בוצעו בביתו של ספסיבצב, בעיר הולדתו נובוקוזנצק, בסיועה של אמו ובנוכחותה של אחותו.
הפשעים

בשנת 1991 פגש ספסיבצב ילדה בשם יבגניה גוסלניקובה. הוא התיידד עמה, אך בשלב מסוים הוא הכה אותה והיא החליטה לנתק את היחסים עמו. ספסיבצב נעל את הילדה בדירתו ועינה אותה באכזריות במשך חודש עד למותה. סיבת המוות הרשמית הייתה אלח דם. כל גופה של הילדה היה מכוסה מורסות, מה שהקשה על הרופאים לקבוע את סיבת המוות האמיתית.
הרופאים המליצו כי על ספסיבצב לקבל טיפול פסיכיאטרי, ובשנת 1992, על פי החלטת בית הדין של נובוקוזנסק, הוא נשלח למרפאה הפסיכיאטרית עם אבחנה של סכיזופרניה. לאחר 3 שנים שוחרר ספסיבצב עם סימני הפוגה מבית החולים. לא נרשמו הערות לגבי שחרורו, ורשויות אכיפת החוק סברו שהוא נמצא במרפאה.
הקורבן הראשון שלו לאחר השחרור מבית החולים הפסיכיאטרי הייתה ילדה צעירה בשם ליודמילה. ספסיבצב, שניסה להסתיר את עקבות הפשע, פירק את גופתה, ואמו קברה את השרידים בשממה.
על פי כתב האישום, מאפריל עד אוגוסט 1996, הרג ספסיבצב 15 אנשים נוספים בדירתו. שכנה, פנסיונרית בשם לידיה, הזמינה את המשטרה בתחילת הקיץ כשהיא מתלוננת על ריח גופה ומוזיקה קולנית מחרישת אוזניים מדירתו של ספסיבצב. היא דחקה לבדוק אותו, אך איש לא הגיע.
את שלושת הקורבנות האחרונים שנרצחו ב-24 בספטמבר 1996, פיתתה אמו של ספסיבצב לדירת בנה בבקשה של עזרה בפתיחת הדלת. ספסיבצב הרג מיד את נסטיה בת ה-13, שניסתה להכות אותו כדי להציל את עצמה. את שתי האחרות הוא החזיק במשך כחודש באזיקים, התעלל בכל דרך, עינה, אנס ואילץ אותן לחתוך את גופת חברתן ולאכול את שרידיה. לאורך כל הזמן הזה אמו ואחותו הגיעו לעיתים קרובות לדירה וראו מה קורה, אך לא התערבו. לאחר שהרג באכזריות את ג'ניה בת ה-13, הוא גרם לקורבן האחרון, אוליה בת ה-15, לפרק את הגופה ולאכול מרק מהבשר של חברתה. הכלבה של ספסיבצב כרסמה את עצמות חברתה לעיניה.
הוא נתפס במקרה: במהלך ביקור מתוכנן לצורך מניעה לפני עונת החימום בחורף, ביקש צוות אינסטלטורים להיכנס לדירתו. הוא סירב להכניס אותם, וציין את העובדה שהוא כלוא בגלל ההפרעה הנפשית שלו. האינסטלטורים הזעיקו את שוטר המחוז שפרץ את הדלת. באמבטיה נמצא פלג גופה העליון של ילדה ללא זרועות ורגליים, וראש וחזה כרות הוצאו מהפח. ספסיבצב עצמו הצליח להימלט מגג הבניין, אך כעבור יומיים הוא נעצר בכניסה לבניין ביתו.
לאחר ששוחררה מהשבי, הצליחה אוליה בת ה-15, שנלקחה על ידי הרוצח כבת ערובה, למסור עדויות מפורטות נגדו לפני שנפטרה כעבור שלושה ימים בבית החולים.
המשפט

בשנת 1997, נידון ספסיבצב לעשר שנות מאסר, על רצח של שלוש הבנות.
בשנת 1998, החל דיון מחודש של המקרה וספסיבצב הוכר כחולה נפש ונשלח לאשפוז בכפייה.
במאי 2024, בית הדין המחוזי בקמרובו מצא שספסיבצב היה מעורב בעוד 15 רציחות שבהן הוא הואשם מלכתחילה. כמו כן, נמצא קורבן שנשאר בחיים, נער בן 12 באותה עת. נכון לשנת 2024, אלכסנדר ספסיבצב ממשיך להיות מאושפז בכפייה.
ראו גם

המרטש מאטלנטה
המפלצת מפירנצה
הערות שוליים

↑  Alexander Spesivtsev | Murderpedia, the encyclopedia of murderers, murderpedia.org
↑  https://apnews.com/8acf2a4e7545b61c20f4aff7cbc705c1
↑  В Кемеровской области – Кузбассе мужчина направлен на принудительное лечение за противоправные деяния, совершенные 28 лет назад - Следственного комитета Российской Федерации по Кемеровской области - Кузбассу, kuzbass.sledcom.ru